_:naafcf1c384784b87bcb5f0bddcab99f0xb0
<http://schema.org/articleBody>
"By- Aqil Raza\r\n\r\nउत्तर प्रदेश में निकाय चुनाव को लेकर तैयारियां जोरो से चल रही हैं... निकाय चुनाव में सभी पार्टीयां अपनी दावेदारिया पेश कर रही हैं. वहीं सीएम योगी आदित्यनाथ ने अजीबो-गरीब बयान देकर सबको सोचने पर मजबूर कर दिया. योगी आदित्यनाथ ने मंगलवार को कहा कि हिंदुत्व और विकास एक दूसरे के विरोधी नहीं बल्कि पूरक हैं जो लोग हिंदुत्व का विरोध करते हैं, वे भारतीयता का विरोध करते हैं।\r\n\r\n\r\n\r\nसीएम ने एक न्यूज चैनल से इंटरव्यू के दौरान कहा कि “हिंदुत्व और विकास एक दूसरे के विरोधी नहीं बल्कि पूरक हैं. हिंदुत्व किसी जाति, मजहब या धर्म का नहीं बल्कि राष्ट्रीयता का प्रतीक है. जो लोग हिंदुत्व का विरोध करते हैं, वे दरअसल भारतीयता का विरोध करते हैं और विकास का विरोध करते हैं।\r\n\r\nनिकाय चुनाव में अपनी रैलियों का आगाज अयोध्या से करने पर सीएम योगी ने कहा, “अयोध्या हम सब की आस्था का केंद्र है. अयोध्या से शुभारंभ पर सवाल उठाने वाले राजनीति न करें. अयोध्या समेत पूरे प्रदेश के 652 नगर इकाईयों में चुनाव होने हैं. तो अयोध्या जाने का मतलब हुआ जहां जाने के बाद युद्ध की कोई संभावना ही न हो. सभी नगर इकाईयों के चुनाव परिणाम बीजेपी के पक्ष में आए, इसलिए अयोध्या से चुनाव प्रचार की शुरुआत करने जा रहा हूं.”\r\n\r\nhttps://www.youtube.com/watch?v=P-fQU2alQ04\r\n\r\nयोगी ने कहा कि दीपावली अयोध्या से जुड़ी हुई थी। हमारी सरकार ने प्रयास किया कि दीपावली के इस पर्व को अयोध्या के साथ जोड़ा जाए। उन्होंने बताया कि पिछले सात महीने के कार्यकाल में पूरे अयोध्या के विकास के लिए एक विस्तृत खाका तैयार किया है। 137 करोड़ रुपए की परियोजनाओं का शिलान्यास किया है और बड़ी परियोजनाएं अयोध्या के लिए तैयार की हैं। विकास की योजनाओं के लिए पर्याप्त पैसा केंद्र सरकार और प्रदेश सरकार भी दे रही है। यह पैसा वास्तव में जमीन तक पहुंचे इसके लिए नगर निकाय चाहिए।\r\n\r\nफिलहाल सीएम ने ये साफ दर्शा दिया है कि वो अपनी राजनीति हिंदुत्व के एजेंडे के सहारे ही करेंगे, लेकिन सवाल इस बात का है कि क्या आम जनता को विकास की तरफ देखने के लिए हिंदुत्व को समझना होगा ? या फिर अपना भारतीय होने का सबूत हिंदुत्व की विचारधारा पर चलकर देना पड़ेगा ? सवाल इस बात का भी है कि भारतीय होने के नाते हमें देश के विकास के लिए सोचना जरूरी है या फिर धार्मिक विचारधाराओं को ?"
<http://www.nationalindianews.in/social/cm-yogi/>